Biskoazh nem boa bet tro da lenn an destenn-mañ betek neuze, na da welet ar pezh-choari. Laouen on bet o lenn e brezhoneg war-eeun neuze.  A-bep seurt a zo el levr, komzoù fentus, reoù drist, reoù griz, reoù dener. Berr spontus eo avat, lennet e vez en un tenn. Non ket souezhet e vefe ouzhpennet traoù ingal er yezhoù all peogwir e seblant ez eus kant tra all da lârat war an dodenn…  Naturel kenañ e seblant bezañ ar chomzoù hag ijinet  mat e vez merched o choari-pezh e brezhoneg gant an destenn-se. Brav-tre eo golo al levr hag ar merk-pajenn a zo a-gevred.  Un dispach dispar, kaout un destenn deuet da vezañ klasel e ken-nebeut a amzer, diwar-benn un tem ken start choazh evit ur bern tud, ha se e brezhoneg.